Diari Oficial de la Generalitat Valenciana


Sumari del DOGV 5929, del 09-01-2009 (2008/15375)

ORDE de 24 de novembre de 2008, de la Conselleria de Presidència, per la qual s'aprova la classificació en classe primera del lloc de vicesecretaria de l'Ajuntament de Torrent.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/15095


Data del document
:   24-11-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Torrent
    * administració local
    * qualificació del personal

ORDE de 24 de novembre de 2008, de la Conselleria de Presidència, per la qual s'aprova la classificació en classe primera del lloc de vicesecretaria de l'Ajuntament de Torrent. [2008/15014]  
El lloc de treball de vicesecretaria de l'Ajuntament de Torrent es troba actualment classificat en classe segona, reservat a funcionaris amb habilitació de caràcter estatal pertanyents a la subescala de secretaria, categoria d'entrada.   
El ple de l'Ajuntament de Torrent, en la sessió del dia 28 d'octubre de 2008, va acordar modificar la plantilla de personal, amb la reclassificació del lloc de treball de vicesecretaria en categoria superior.  
En el mateix acord plenari se sol·licita a esta Conselleria de Presidència la classificació de l'esmentat lloc de treball en classe primera, estant reservada la seua provisió a funcionaris amb habilitació de caràcter estatal de la subescala de secretaria, categoria superior.  
Consta en l'expedient el certificat expedit per la Secretaria General de la corporació acreditatiu de l'aprovació de la plantilla, i la seua publicació en el Butlletí Oficial de la Província de València número 275, de 18 de novembre de 2008.  
Vist el que disposa l'article 2 del Reial Decret 1732/1994, de 29 de juliol, en l'apartat a del qual disposa que les secretaries de classe primera estan reservades a funcionaris pertanyents a la subescala de secretaria, categoria superior.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 2.2.a i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal,  
ORDENE  
I. Classificar el lloc de treball de vicesecretaria de l'Ajuntament de Torrent en secretaria de classe primera, i queda reservat a funcionaris amb habilitació de caràcter estatal pertanyents a la subescala de secretaria, categoria superior.   
II. La modificació de la classificació d'este lloc de treball no afectarà la destinació de qui l'exercira amb caràcter definitiu.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació, i potestativament podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 24 de novembre de 2008  
El conseller de Presidència,  
VICENT RAMBLA I MOMPLET